Sphyrnidae
Sphyrna lewini Animalia — Chordata Classis : Chondrichthyes  Subclassis : Elasmobranchii  Superordo : Selachimorpha  Ordo : Carcharhiniformes  Familia : Sphyrnidae  T. N. Gill, 1872     Palaeontologia Palaeocaenum ad praesens praeЄ Є O S D C P T I K Pg N Subdivisiones: Genera * Eusphyra Sphyrna Territorium Sphyrnidae sunt familia superordinis Selachimorphorum, quibus est inusitata structura propria, caput complanatum et lateraliter in formam quasi mallei extensum, cephalofolium rite appellatum. Plurimae sphyrnidarum species in genus Sphyrnam, sed Eusphyra blochii in Eusphyram, suum genus monotypicum, digeruntur. Cephalofolio attribuuntur multa munera, inter quae sunt acceptio sensoria, motio evagandi, tractatioque praedae. Sphyrndae omnem per orbem terrarum in aquis calidoribus secundum litora et pluteos continentales inveniuntur. Nonnullae sphyrnidarum species, plurimorum selachimorphorum dissimiles, in gregibus plerumque diu natant, noctuque venatores fiunt. Aliquae ex his gregibus insigniter prope Insulam Malpelo in Columbia, Insulas Galapagenses in Aequatoria, Insulam Cocos ante litus Costaricae, prope Molokai in Havaiis, et ante litus Africae austrina orientalisque inveniuntur.